Primul set a fost dominat categorit de Simona, care a început bine şi a câştigat pe serviciul adversarei. Până în gameul şase al setului s-a mers cap la cap, fiecare jucătoare reuşind să-şi câştige punctele pe propriul serviciu. Halep a reuşit încă un break, iar tabela indica scorul de 4-1 pentru constănţeancă. În final, românca de 24 de ani şi-a adjudecate setul, scor 6-2.

Actul secund a fost mai echilibrat, chiar dacă Simona a reuşit, din nou, breakul în debut. Din acel moment, niciuna dintre jucătoare n-a mai reuşit să câştige contra serviciului. S-a mers cap la cap, iar Simona s-a văzut nevoită să servească pentru a câştiga trofeul. În cele din urmă, Halep a câştigat, scor 6-4, setul secund şi şi-a adjudecat al 12-lea trofeu al carierei.

Turneul WTA de la Madrid este dotat cu premii totale în valoare de 4.771.360 de euro. Simona Halep a bifat o finală la Madrid, în 2014, pierdută în faţa Mariei Şarapova.Anul trecut a fost eliminată în primul tur, astfel încât românca a recuperat 1000 de puncte în clasament.